**พระราชบัญญัติโรคติดต่อ พ.ศ. 2558**

ต่อจากนี้ไป ขอเชิญรับฟังไทยคู่ฟ้า ครับ

รัฐบาลปรับปรุงกฎหมายว่าด้วยโรคติดต่อให้มีความเหมาะสมกับสถานการณ์ปัจจุบัน และสอดคล้องกับข้อกำหนดของกฎอนามัยระหว่างประเทศ โดยเสนอกฎหมายผ่านสภานิติบัญญัติแห่งชาติอนุมัติเป็นพระราชบัญญัติโรคติดต่อ พ.ศ. 2558 กำหนดให้มีคณะกรรมการโรคติดต่อแห่งชาติ คณะกรรมการโรคติดต่อระดับจังหวัดและกรุงเทพมหานคร ทำหน้าที่วางนโยบาย เฝ้าระวัง วิเคราะห์ และติดตามผลของการแพร่ของโรคอย่างต่อเนื่องด้วยกระบวนการที่เป็นระบบ โดยในกรณีที่จำเป็นเร่งด่วนให้ผู้ว่าราชการจังหวัดมีอำนาจสั่งปิดตลาด สถานที่ประกอบหรือจำหน่ายอาหาร สถานที่ชุมชน โรงมหรสพ สถานศึกษา หรือสถานอื่นใดเป็นการชั่วคราว รวมทั้ง ควบคุมป้องกันโรคติดต่อในช่องทางเข้าออกระหว่างประเทศ ทั้งนี้ เพื่อเฝ้าระวังป้องกันโรคติดต่อที่อาจเข้ามาภายในราชอาณาจักร ส่งเสริมให้ประชาชนมีคุณภาพชีวิตที่ดี รองรับการเป็นผู้นำทางการแพทย์ในภูมิภาคอาเซียน

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี